નવી દિલ્હી: દેશને અાઝાદી મળ્યા બાદ જે મુદ્દો સૌથી મહત્વનો હતો તેમાં રાષ્ટ્રભાષા નક્કી કરવાનો મુદ્દો પણ હતો. દેશ અલગ-અલગ ભાષા અને બોલી બોલનારા જનસમુદાયમાં વહેચાયેલો હતો તેથી એ વાત શક્ય ન હતી કે કોઈ એક જ ભાષા પર અાખો દેશ સહમત થાય. ઉત્તર ભારતીય લોકો ઇચ્છતા હતા કે હિંદીને રાષ્ટ્રીય ભાષા બનાવવામાં અાવે. જ્યારે દક્ષિણ ભારતીય લોકો તેની સાથે સહમત ન હતા. અા બધા વિવાદોની વચ્ચે દેશના નીતિ ઘડનારાઅોઅે સંવિધાન બનાવવાનું શરૂ કર્યું. સંવિધાનની રૂપરેખા અંગ્રેજીમાં બની. સંવિધાનની ચર્ચા પણ મોટાભાગે અંગ્રેજીમાં જ થઈ. હિંદીને સમર્થન અાપતા મોટાભાગના લોકો પણ અંગ્રેજી ભાષામાં જ બોલ્યા.